[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 11.5.2007

SEK(2007) 591 endelig

Udkast til

AFGØRELSE TRUFFET AF DET BLANDEDE EØS-UDVALG

om ændring af protokol 31 til EØS-aftalen om samarbejde på særlige områder ud over de fire friheder

- Udkast til Fællesskabets fælles stillingtagen - (forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EØS-/EFTA-staterne på særlige områder ud over de fire friheder.

2. Vedlagte udkast til Det Blandede EØS-udvalgs afgørelse har til formål at ændre protokol 31 for at udvide samarbejdet inden for transport og mobilitet. Det fastlægger rammerne for samarbejdet og fastsætter betingelserne for EØS-/EFTA-staternes fulde deltagelse i Fællesskabets programmer og foranstaltninger på området med virkning fra den 1. januar 2007 ved at indarbejde:

- 32006 R 1692 : Europa-Parlamentets og Rådets forordning (EF) nr. 1692/2006 af 24. oktober 2006 om det andet Marco Polo-program for EF-tilskud til forbedring af godstransportsystemets miljøpræstationer (Marco Polo II-programmet) og om ophævelse af forordning (EF) nr. 1382/2003.

3. I henhold til artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet Fællesskabets holdning til sådanne afgørelser på forslag af Kommissionen.

4. Udkastet til Det Blandede EØS-udvalgs afgørelse forelægges Rådet til godkendelse, hvorefter Kommissionen fremlægger Fællesskabets holdning i Det Blandede EØS-udvalg ved førstkommende lejlighed.

Udkast til

AFGØRELSE TRUFFET AF DET BLANDEDE EØS-UDVALG

om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde, som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger:

1. Protokol 31 til aftalen blev ændret ved afgørelse truffet af Det Blandede EØS-udvalg nr. ../.. af ...[1].

2. Det er hensigtsmæssigt at udvide samarbejdet mellem de kontraherende parter i aftalen på basis af Europa-Parlamentets og Rådets forordning (EF) nr. 1692/2006 af 24. oktober 2006 om det andet Marco Polo-program for EF-tilskud til forbedring af godstransportsystemets miljøpræstationer (Marco Polo II-programmet) og om ophævelse af forordning (EF) nr. 1382/2003 [2] , berigtiget i EUT L 65 af 3.3.2007, s. 12.

3. Protokol 31 til aftalen bør derfor ændres, således at det udvidede samarbejde kan finde sted med virkning fra den 1. januar 2007.

4. Europa-Parlamentets og Rådets forordning (EF) nr. 1382/2003 af 22. juli 2003 om EF-tilskud til forbedring af godstransportsystemets miljøpræstationer ("Marco Polo-programmet")[3], som ændret, er i øjeblikket indarbejdet i medfør af artikel 3 (miljø) i protokol 31 til aftalen.

5. Det er mere korrekt at henvise til forordning (EF) nr. 1382/2003 under overskriften "transport og mobilitet", og forordning (EF) nr. 1382/2003 bør derfor flyttes til artikel 12 i protokol 31 til aftalen -

TRUFFET FØLGENDE AFGØRELSE:

Artikel 1

1. I artikel 12 i protokol 31 til aftalen foretages følgende ændringer:

i) Stk. 2 omnummeres til stk. 4 og affattes således:

'EFTA-staterne bidrager finansielt til de i stk. 1, 2 og 3 omhandlede aktioner og programmer i overensstemmelse med aftalens artikel 82, stk. 1, litra a).'

ii) Følgende stykker indsættes som nyt stk. 2 og 3:

‘2. EFTA-staterne deltager med virkning fra den 1. januar 2004 i følgende program:

- 32003 R 1382 : Europa-Parlamentets og Rådets forordning (EF) nr. 1382/2003 af 22. juli 2003 om EF-tilskud til forbedring af godstransportsystemets miljøpræstationer ("Marco Polo-programmet") (EUT L 1382/2003 af 2.8.2003, s. 1), ændret ved:

- 32004 R 0788 : Europa-Parlamentets og Rådets forordning (EF) nr. 788/2004 af 21. april 2004 (EUT L 138 af 30.4.2004, s. 17).

3. EFTA-staterne deltager med virkning fra den 1. januar 2007 i følgende program:

- 32006 R 1692 : Europa-Parlamentets og Rådets forordning (EF) nr. 1692/2006 af 24. oktober 2006 om det andet Marco Polo-program for EF-tilskud til forbedring af godstransportsystemets miljøpræstationer (Marco Polo II-programmet) og om ophævelse af forordning (EF) nr. 1382/2003 (EUT L 328 af 24.11.2006, s. 1), berigtiget i EUT L 65 af 3.3.2007, s. 12.'

iii) Følgende stykke indsættes efter det nye stk. 4:

‘5. EFTA-staterne deltager fuld ud i EF-udvalg, som bistår Europa-Kommissionen med forvaltning, udvikling og gennemførelse af de EF-programmer, som er omhandlet i stk. 2 og 3.'

2. Artikel 3, stk. 7, litra c), i protokol 31 udgår.

Artikel 2

Denne afgørelse træder i kraft dagen efter den sidste meddelelse til Det Blandede EØS-udvalg i henhold til aftalens artikel 103, stk. 1*.

Den anvendes fra den 1. januar 2007.

Artikel 3

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den […].

På vegne af Det Blandede EØS-udvalg

Formand […]

Sekretærer for Det Blandede EØS-udvalg […]

[1] EUT L …

[2] EUT L 328 af 24.11.2006, s. 1.

[3] EUT L 196 af 2.8.2003, s. 1.

* [Ingen forfatningsmæssige krav angivet.] [Forfatningsmæssige krav angivet.]